Rikunarita-ORG/Wikinium huggingface dataset:
# J-pop

| J-pop |
| --- |
| Stilistinės ištakos: | pop • synthpop • new wave • eurobeat • rokas |
| Kultūrinės ištakos: | 80-ųjų pabaigoje ir 90-ųjų pradžioje, Japonija |
| Tipiniai muzikiniai instrumentai: | Vokalas • elektrinė gitara • bosinė gitara • būgnų mašina • semplerius • sintezatorius |
| Vyraujantis populiarumas: | besitęsiantis Japonijoje |
|  |

**J-pop** (*džei-pop*, jap. J-POP = *Jei-poppu*; „Japonijos popmuzikos“ trumpinys) – muzikos žanras, kilęs iš Japonijos. Šis terminas pirmąkart pavartotas 1988 metais.

## Galerija

* Momoiro Clover Z
* AKB48
* Perfume

## Taip pat skaitykite

* Japonijos kultūra
* K-pop

## Šaltiniai
# Komuna

**Komuna** (pranc. *commune*, nuo žodžio *commun* – bendras) – Prancūzijos ir daugelio kitų šalių mažiausias teritorinis administracinis vienetas, paprastai turintis savivaldos teisę.

## Teisinė sistema

Komuna veikia įstatymo nustatytose teisės ir kompetencijos ribose. Komunos teritorinės ribos taip pat nustatomos įstatymu, arba aukštesnio teritorinio administracinio organo sprendimu, paprastai atsiklausus gyventojų nuomonės visuotinėje ar teritorinėje apklausoje ar referendumu.

Komunos gyventojai visuotiniuose tiesioginiuose rinkimuose renka aukščiausią atstovavimo ir valdžios organą – savivaldybės tarybą, kuri iš savo tarp renka aukščiausią vykdomosios valdžios pareigūną – merą.

## Prancūzijos komunos

Prancūzijoje komunos įsteigtos 1789 m. gruodžio 14 d. įstatymu, siekiant suvienodinti valstybės teritorijos valdymą. Tuo pačiu įstatymu buvo įsteigti ir didesni, kelias ar keliolika komunų jungiantys teritoriniai vienetai, turintys savivaldos teisę – kantonai (*canton*), kelis kantonus jungiantys koordinavimo teritoriniai vienetai – apskritys (*arrondissement*) ir kelias apskritis jungiantys savivaldybių ir valstybės interesų derinimo teritoriniai vienetai – departamentai (*département*). Valstybės valdymo decentralizavimas vykdomas regionuose.

1884 m. balandžio 5 d, įstatymas nustatė, kad komunos taryba renkama tiesioginiuose, slaptuose, visuotiniuose rinkimuose. Komunos taryba posėdžiauja savo administraciniame centre, o posėdžiams vadovauja meras, kuris ir pasirašo visus priimtus sprendimus.

### Komunų skaičius

2006 m. sausio 1 d. Prancūzijoje buvo 36 785 komunos, iš jų:

* 36 571 Prancūzijos metropolijoje, įskaitant Korsiką ir kitas salas netoli Prancūzijos teritorijos
* 114 užjūrio departamentuose
* 100 Prancūzijos užjūrio bendrijose

Išimtys

* Valis ir Futuna, suskirstyta į 3 karalystes
* Prancūzijos Australijos ir Antarktidos žemės.
* nutolusios Indijos vandenyno salos
* Klipertono sala

Prancūzijos komunų skaičius nuolat didėja

|  |  |  |  |  |
| --- | --- | --- | --- | --- |
| **Metai** | **Metropolija** | **Pokytis** | **Užjūrio dep.** | **Viso** |
| 1999 | 36 565 | – | 114 | 36 679 |
| 2000 | 36 566 | +1 | 114 | 36 680 |
| 2001 | 36 563 | -3 | 114 | 36 677 |
| 2002 | 36 565 | +2 | 114 | 36 679 |
| 2003 | 36 564 | -1 | 114 | 36 678 |
| 2004 | 36 568 | +4 | 114 | 36 682 |
| 2005 | 36 570 | +2 | 114 | 36 684 |
| 2006 | 36 571 | +1 | 114 | 36 685 |

## Europos komunos

* Vokietija – 13 000 komunų
* Ispanija – 8000
* Italija – 8000
* Šveicarija – 2889
# Endras ir Luara

| Endras ir Luara *Indre-et-Loire* |
| --- |
|

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC+1) ------ vasaros: (UTC+2) |
|  |
| **Valstybė** |  Prancūzija |
| **Regionas** |  Centras–Luaros Slėnis |
| **Administracinis centras** | Turas |
| **Apskritys** | 3 |
| **Kantonai** | 19 |
| **Komunos** | 272 |
| **Departamento tarybos prezidentas** | Jean-Gérard Paumier (LR) |
|  |
| **Gyventojų** (2016) | 606 223 (41) |
| **Plotas** | 6 127 km² |
| **Tankumas** (2016) | 99 žm./km² |
|  |
| **ISO 3166-2** | FR-37 |
|  |
| **Tinklalapis** | www.indre-et-loire.gouv.fr |
|  **Vikiteka** | Endras ir LuaraVikiteka |

**Endras ir Luara (37)** (pranc. *Indre-et-Loire*) – Prancūzijos departamentas šalies centro šiaurinėje dalyje, Centro regione, vadinamas Endro ir Luaros upių vardu. Administracinis centras – Turas (*Tours*).

Departamentą sudaro 3 apskritys, 19 kantonų, 23 municipaliniai susivienijimai ir 272 komunos.

## Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Turo provincijos dalyje.

## Geografija

Endro ir Luaros keliai
Endro ir Luaros departamentas ribojasi su Luaros ir Šero, Endro, Vieno, Meno ir Luaros bei Sarto departamentais.

Rajoną kerta automagistralė A10 ir TGV geležinkelis.

### Pagrindiniai miestai

* Ambuazas (*Amboise*) – 11 457 gyv. (2006 m.)
* Azė le Rido (*Azay – le-Rideau*) – 3 175 gyv.
* Burgejis (*Bourgueil*) – 4 109 gyv.
* Dekartas (*Descartes*) – 3 908 gyv.
* Lošas (*Loches*) – 6 328 gyv.
* Turas (*Tours*) – 137 046 gyv.
* Šinonas (*Chinon*) – 8 169 gyv.

* Rišeljė (*Richelieu*) – 2 165 gyv.

### Pagrindinės upės

Ambuazo pilis
* Endras
* Luara
* Vienas
* Šeras
* Krezas

### Klimatas

Klimatas kontinentinis, švelnus. Luaros upė sudaro klimatinę ribą tarp Prancūzijos pietų ir šiaurės. Vasaros paprastai būna labai karštos, vidutinė temperatūra 33 °C, o 1947 ir 2003 m. buvo užregistruota 42 °C karštis. Žiemą temperatūra žemesnė, negu 10 °C pasitaiko retai. Kritulių per metus būna 500–700 mm, 2006 m. – dar mažiau, todėl dažnos sasros. Sninga iki 10 dienų per metus, sniego dangos storis neviršija 10 cm.

## Turizmas

Dalis departamento įeina į turistinės traukos regioną, kuris vadinamas Luaros slėnio pilys.

## Politika

Endro ir Luaros departamentui Prancūzijos senate atstovauja 3 senatoriai, Atstovų rūmuose – 5 deputatai. Generalinę tarybą sudaro 37 nariai, kurių po pusę renkami kas trejus metus šešerių metų kadencijai. Prefektas nuo 2003 m. – Polis Žiro de Laglandas (*Paul Girot de Langlade*).

### Apskritys

| Apskritis | Gyventojų (1999) | Plotas (km²) | Tankumas | Kantonų | Savivaldybių |
| --- | --- | --- | --- | --- | --- |
| Lošas | 48.773 | 1803 | 27 | 6 | 67 |
| Turas | 424.651 | 2629 | 162 | 24 | 123 |
| Šinonas | 80.579 | 1694 | 48 | 7 | 87 |

## Nuorodos

* Prancūzijos regionai ir departamentai
* Prefektūra Archyvuota kopija 2011-05-14 iš Wayback Machine projekto.
* Generalinė taryba Archyvuota kopija 2007-05-13 iš Wayback Machine projekto.
* Lochorama Archyvuota kopija 2010-01-29 iš Wayback Machine projekto.